כל כך רייבן

כל כך רייבן (באנגלית: That's So Raven) הייתה סדרת טלוויזיה בכיכובה של רייבן סימון, שהופקה ושודרה על ידי ערוץ דיסני. הסדרה צולמה ושודרה בין השנים 2003–2007. לסדרה יצאה סדרת ספין אוף בשם קורי בבית הלבן. ספין אוף נוסף בשם הבית של רייבן יצא ב-2017.

תקציר העלילה
רייבן ו. בקסטר היא נערה פופולרית מן העיר האמריקאית סן פרנסיסקו. רייבן מתגוררת בבית יחיד עם אחיה הקטן קורי, אמא טניה ואביה ויקטור, המרכיבים יחד איתה משפחה אפרו-אמריקנית טיפוסית, כלפי חוץ בלבד. רייבן קיבלה את היכולת הבלעדית לראיית חזיונות, אשר מסבכים או מסייעים לה ולחבריה בהתאם. חבריה הטובים הם אדי תומאס וצ'לסי דניאלס.

דמויות

הדמויות הראשיות 
 רייבן בקסטר (רייבן סימון) – נערה בת 14 עד 17 לפי העונות, הגרה בסן פרנסיסקו. יש לה 2 חברים: אדי וצ'לסי. רייבן רואה חזיונות, בדרך כלל קצרים, על העתיד. לעיתים החזיונות מדברים על חייה, לעיתים על אהבותיה ולעיתים על העתיד הרחוק. לרב רייבן לא מפרשת כשורה את החזיונות, למשל כאשר רואה אחד בו נראה ויכוח בין הוריה והיא בטוחה שהם יתגרשו. אך כל דרכיה למניעת החיזיון לבסוף יוצרות אותו. בעלת חוש אופנה מפותח, מה שהביאה להשתתף בתצוגת אופנה, לעבוד אצל ענקית האופנה דונה קאבונה ואף לעצב שמלה ללונדון טיפטון ולהאנה מונטנה.
 אדי תומאס (אורלנדו בראון) – חברם הטוב של רייבן וצ'לסי. יודע לחבר שירי ראפ בחרוזים ואוהב מטאל ופאנק. לא מצטיין בלימודים אך משחק בנבחרת הכדורסל. אדי לא ביחסים טובים עם קורי (מה שלא שונה מהאחרים) ולעיתים מרומה על ידו. מתקשה למצוא בת זוג. בעונה הרביעית מותאם לרייבן באתר שידוכים.
 קורי בקסטר (קייל מסי) – אחיה הקטן והתחמן של רייבן. מאוהב בצ'לסי. יעשה הכול כדי להרוויח כסף. יש לו כספת משוכללת, והוא לעולם לא יקנה מכספו שלו. לא ביחסים טובים במיוחד עם רייבן וצ'לסי ולעיתים מרמה את הוריו. מופיע בסדרת הספין אוף כשהוא בן 15, אבל בסדרה המקורית הוא בן 9–13 בלבד. סובל מקולרופוביה.
 צ'לסי דניאלס (אנליס ואן דר פול) – חברתה הטובה ביותר של רייבן. הופיעה לראשונה בפרק 3 עונה 1. היא יודעת על חזיונותיה של רייבן. היא דואגת לשמור על חוקים, אך לעיתים נגררת אחרי רייבן. אוהבת טבע וצמחונית. שני הוריה פסיכולוגים וגם לה יש חוש בפסיכולוגיה. חברה הטוב אחרי רייבן הוא אדי, אך למרות הכול מבלה עמו זמן רב יותר.
 ויקטור בקסטר (רונדל שרידן) – אביהם השף של רייבן וקורי. לא מתערב בחייהם האישיים של הילדים ולעיתים רחמן בעונשים. אוהב את אשתו ומחבב את חבריה של רייבן. עקב היותו שף, הוא לא מצטיין במיוחד בכושר גופני. בעל פינה חודשית קבועה בתוכנית הלו סן-פרנסיסקו (שלום סן פרנסיסקו). בעונה השנייה פותח מסעדה בשם "בית הגריל" (the chill Grill). מופיע בתוכנית הספין אוף קורי בבית הלבן כשנשלח לעבוד כשף הבית הלבן בוושינגטון.
 טניה בקסטר (טקיה קריסטל קיימה) – אשתו של ויקטור ואימם של הילדים. מתערבת בקביעות בחייו התחמניים של קורי ומשכנעת אותו לעשות את ה"דבר הנכון". אוהבת את ילדיה ולוחצת על בעלה לעשות כושר. יוצאת איתו במהלך הסדרה. בעונה הרביעית לא מופיעה מפני שטסה ללימודים באנגליה.

דמויות משניות 
 מר לולר (וולסי מנן) – מנהל בית הספר הירקן. לא מודע לכך שהוא יורק בזמן שהוא מדבר ופוזל. למרות זאת, הוא מורה לעניין.
 ויליאם (פרנקי ריאן מנריגז) – חברו הטוב של קורי. מופיע בקביעות בעונה השנייה ובפרקי אורח בעונה השלישית. גאון מדעי למרות גילו הצעיר. לפעמים עוזר לרייבן בשיעורים תמורת תשלום. גם תחפושותיו גאוניות, למשל כשהתחפש לשלט אלחוטי פועל.
 בן סטרקי (ג'ושו הרטו) – נער מסריח המאוהב ברייבן במהלך העונה הראשונה. למרות שהוא מסריח, הוא טוב במדעים. טוב לב ונעים.
 סבתא וינס בקסטר – סבתה של רייבן המוזכרת גם היא כמגדת עתידות ומכשפת. מוזכרת בפרק "פרות או לא להיות". חברה ב"מועדון הכפפות של סן פרנסיסקו".
 אלנה ביוורה (אדריאנה ביילון) – הנערה הסנובית של השכבה. שוכרת את "בית הגריל" למסיבה בפרק "פרות או לא להיות". בעונה השנייה מתגלה אלנה כאויבת של רייבן, אך בעונה הרביעית מתיישרים ההדורים.
דונה קאבונה (אנני מרי ג'ונסון)- מנהלת חברת העיצובים על שמה, "דונה קאבונה". שוכרת את רייבן לעבודה בעונה הרביעית.

כל כך רייבן בישראל
כל כך רייבן שודרה לראשונה בערוץ הילדים כל העונות במקביל לארצות הברית. עם כניסתו של ערוץ דיסני לישראל הופסקו שידורי כל כך רייבן בערוץ הילדים ועברה לידיה של דיסני.

העונות
העונה הראשונה צולמה ושודרה בין ה-17 בינואר 2003 לבין ה-12 בספטמבר 2003. צבע הדגל של העונה היה ירוק, שכן מראה הסלון ובית הספר היו ירוקים. הסטים נבנו בצורה מיוחדת השונה מהסדרות האחרות של דיסני.
העונה השנייה צולמה ושודרה בין ה-3 באוקטובר 2003 לבין ה-24 בספטמבר 2004. בעונה זו הוחלף סט בית הספר בסט חדש בצבע לבן.
העונה השלישית צולמה ושודרה בין ה-1 באוקטובר 2004 לבין ה-16 בינואר 2006. העונה הזו תוכננה להיות העונה האחרונה בסדרה, וצילומיה הופסקו בשנת 2005. אך למרות הכול הוחלט לשמור את הסטים לזמן מוגבל.
העונה הרביעית צולמה ושודרה בין ה-20 בפברואר 2006 לבין ה-10 בנובמבר 2007. לאחר אחוז הצפייה הגבוה הוחלט לעשות עונה נוספת, שהייתה שונה מעט מקודמיה: קייל מסי המגלם את קורי התבגר והשתנה קולו, טקיה קריסטל קיימה נעדרה מן הצילומים והיעדרותה כוסתה בכך ש"נסעה ללימודים באנגליה". כמו כן נעשו שינויים רבים אחרים בקאסט. העונה שודרה גם לאחר תחילת שידורי הספין אוף.

פרקים מיוחדים וסדרות המשך

כל כך החיים היפים של האנה מונטנה
כל כך החיים היפים של האנה מונטנה היה פרק קרוס אובר בעונה הרביעית של כל כך רייבן, בעונה הראשונה של האנה מונטנה ובעונה השנייה של החיים היפים של זאק וקודי. רייבן מייצגת את דונה קאבונה, המנהלת שלה בתצוגת אופנה.

קורי בבית הלבן

קורי, אחיה הלא-יוצלח של רייבן יוצא עם אביה שנבחר לשף הבית הלבן, לעיר הבירה וושינגטון. קורי מכיר שם חברים חדשים ומתקשה להשתלב בחבורת השגרירים והמנהיגים לעתיד. בפרק 14 של סדרה זו, הנקרא כל כך בבית מבקרת רייבן את אביה ואחיה בבית הלבן, ואף מסתבכת עם הנשיא.

הבית של רייבן

רייבן וצ'לסי הן עכשיו שתי אימהות גרושות אשר עוברות לגור ביחד ביחד עם כל ילדיהם. הסדרה יצאה בארצות הברית ב-21 ביולי 2017, ובישראל יצאה ב-30 באוקטובר 2017.

שידור

פרקים

עונה 1

קישורים חיצוניים
 

סדרות טלוויזיה אמריקאיות שעלו לשידור בשנות ה-2000
קומדיות מצבים אמריקאיות
סדרות פנטזיה אמריקאיות
תוכניות טלוויזיה שמתרחשות בסן פרנסיסקו
ערוץ דיסני: תוכניות וסדרות
סדרות טלוויזיה על משפחות